ગાંધીનગરઃ રૂ.૯૦,૦૦૦ કરોડનો ખર્ચો, પ્રવેશોત્સવ, ગુણોત્સવ છતાં દેશમાં ધો. પાંચમાં અભ્યાસ કરતા વિદ્યાર્થીઓમાં અંગ્રેજી વાંચવા-લખવામાં ગુજરાતના બાળકો સૌથી પાછળ છે ! આ વાસ્તવિકતાની સાથે સાથે સાક્ષરતાના ૭૯.૧૩ ટકા સાથે ૯મેથી ૧૨મે ક્રમે ધકેલાયેલા ગુજરાતમાં હવે પાયામાંથી જ શિક્ષણકાર્યના સંચાલનમાં સરકારીતંત્રની બાદબાકી કરીને ખાનગી ગ્રૂપ, એકમોનો ઉમેરો કરવાના પ્રયોગ માટે ચીફ સેક્રેટરીના અધ્યક્ષ સ્થાને કમિટી રચાશે. જેમાં શિક્ષણ, શહેરી વિકાસ વિભાગ, મહા નગરપાલિકાઓ, જિલ્લા પંચાયતોના અધિકારીઓ સહિતની આ કમિટી જ સરકારી પ્રાથમિક શાળાઓની માગણી કરનાર એકમ કે સંસ્થાની ચકાસણી કરી તેને મજૂરીઓ આપશે. દરખાસ્તો અંગે પણ આ કમિટી જ નિર્ણય કરશે.